stanford-oval/wikipedia huggingface dataset:
Tulva (lehti)

| Tulva |
| --- | --- |
Lehtityyppi:  Aikakauslehti
Kustantaja:  Naisasialiitto Unioni
ISSN:  ISSN 1236-8792 ja 2737-0518
Perustettu:  2002
Päätoimittaja:  Aurora Lemma
Kotimaa:  Suomi
Ilmestymistiheys:  4 kertaa vuodessa
Kieli:  suomi
Aiheesta muualla
Kotisivu
Tulva on Suomen ainoa suomenkielinen feministinen aikakauslehti, joka käsittelee ajankohtaisia ilmiöitä, politiikkaa, kulttuuria ja viihdettä. Neljä kertaa vuodessa ilmestyvää Tulvaa kustantaa Naisasialiitto Unioni ry. Lehti on perustettu keväällä 2002 ja sillä on nykyisin osa-aikainen päätoimittaja, AD sekä laaja freelancer-avustajajoukko. Tulvan painos on noin 3 000 kappaletta. Suurin osa lehdistä menee Naisasialiitto Unionin jäsenille jäsenetuna, minkä lisäksi Tulvalla on kasvava joukko omia, itsenäisiä tilaajia. Tulvan irtonumeroita voi ostaa muun muassa Helsingin Akateemisesta Kirjakaupasta ja Rosebud Booksista.
Tulva on palkittu useita kertoja journalistisesta laadustaan. Lokakuussa 2006 Tulva voitti Kultti ry:n Vuoden laatulehti -palkinnon. Vuonna 2007 Helsingin yliopiston Kristiina-instituutti valitsi Tulvan Vuoden Kristiinaksi. Lokakuussa 2010 kulttuuri- ja urheiluministeri Stefan Wallin myönsi Tulvalle Kulttuurilehtien laatupalkinnon, joka oli suuruudeltaan 10 000 euroa.
Tulvaa toimitettiin ensimmäiset neljä vuotta kollektiivina, jolloin lehdellä oli kiertävä päätoimittajuus. Tulvan alkuvuosina päätoimittajina toimivat muun muassa Anna Mäkelä, Niina Mäkeläinen, Anu Silfverberg ja Heli Suominen. Ensimmäiseksi pysyväksi päätoimittajaksi valittiin Riikka Kaihovaara vuonna 2006. Tämän jälkeen vt. päätoimittajana toimi Elina Venesmäki. Vuonna 2008 vakituiseksi päätoimittajaksi valittiin Anne Moilanen. Hänen perhevapaansa sijaisenaan toimi 2009–2010 vuoden ajan Elsi Hyttinen. Vuoden 2012 alusta vt. päätoimittajaksi valittiin Atlas Saarikoski, josta tuli myöhemmin lehden vakituinen päätoimittaja Moilasen siirryttyä kulttuuri- ja urheiluministeri Paavo Arhinmäen (vas.) erityisavustajaksi. Helmikuussa 2014 Terhi Toppala aloitti vt. päätoimittajana Atlas Saarikosken jäätyä vanhempain- ja hoitovapaalle. Häntä seurasi tehtävässä Tero Kartastenpää. Vuonna 2020 Tulvan vakituiseksi päätoimittajaksi valittiin Riikka Pennanen. Pennanen siirtyi päätoimittajan tehtävistä työvapaalle huhtikuussa 2022. Työvapaan ajan Pennasen sijaisena toimi Hanna Hantula. Vuonna 2025 päätoimittajana toimii Aurora Lemma Hantulan jäätyä perhevapaalle.
Päätoimittajat

Kollektiivi
Riikka Kaihovaara 2006
Elina Venesmäki vt.
Anne Moilanen 2008–2012
Elsi Hyttinen vt. 2009–2010
Atlas Saarikoski vt. 2012, vakituinen 2013–
Terhi Toppala vt. 2014
Tero Kartastenpää vt. (2016–2019)
Riikka Pennanen 2020–2022
Hanna Hantula 2022–2024
Aurora Lemma 2024–
Aiheesta muualla

Tulvan kotisivut
Tulvan Facebook-fanisivu
Uutinen Kulttuurilehtien laatupalkinnosta  (Arkistoitu – Internet Archive) Helsingin Sanomat 19.10.2010
Uutinen Kulttuurilehtien laatupalkinnosta  Yle 19.10.2010
Artikkeli Tulvan tekijöistä. Anu-Elina Lehti: Kirjoittajien tulva. Vihreä lanka 14.8.2009
| n k Kulttuuri-, mielipide- ja tiedelehtien liitto Kultin jäsenlehdet |
| --- | --- |
Jäsenliitot:  Aakusti  Aikakauskirja Genos  Amfion.fi  Animalia  Antimilitaristi  ARK – Arkkitehti  Astra  Asukki  Blues News  Demeter  Elonkehä  Eläinten ystävä  Esperantolehti  Etsijä  Filmihullu  Finlands Natur  Finnanest  Finnish Music Quarterly  Finnisharchitecture.fi  Freelance Online  Futura  Grafia  Haava  Historiallinen Aikakauskirja  Idäntutkimus  Ikaros  Imetysuutisia  Improbatur  Jazzrytmit  Juomaposti  Jyväskylän Ylioppilaslehti  Kajastus  Kaltio  Kansanmusiikki  Kantele  KD-lehti  Kehrääjä  Kide  Kiiltomato.net  Kirjailija  Kirjallisuusterapia  Kirjastolehti  Kompositio  Kosmopolis  Kosmoskynä  Kristosofi  Kritiikin Uutiset  Kulttuurintutkimus  Kulttuurivihkot  Kuti  Kuvittaja  Kynnys  Lapillinen  Lapsen Maailma  Lehto  Leija  Le Monde Diplomatique & Novaja Gazeta  Linnut  Lippu  Long Play  Lukufiilis  Lumooja  Luonnonsuojelija  Lähikuva  Lätta Bladet  Maailma.net  Maailman Kuvalehti  Maatiainen  Minna  Museo  Musiikin Suunta  Musiikintekijä  Mustekala.info  Muuriankkuri  Natura  Niin & näin  Niinipuu  Nuorisotutkimus  Nuori Voima  Nuorten Luonto  Ny Tid  Näkövammaisten Airut  Onnimanni  Pirta  Plan  Portti  Protu  Psykoanalyyttinen psykoterapia  Psykologia  Rauhanpuolustaja  Rondo  Ruumiin kulttuuri  Sarjainfo  Selkosanomat  Sieppo  Skeptikko  Skrolli  Sosiologia  Steiner-kasvatus  Stylus  Sukupuolentutkimus – Genusforskning  Sukuviesti  Sulasol  Suomen Luonto  Suomi–Puola Finlandia–Polska  Synkooppi  Synsygus  Synteesi  Särö  Taide  Taiteilija  Taito  Takoja  Tatsi  Tehohoito  Teosofi  Tiede & edistys  Tiedepolitiikka  Tiede-toimittaja  Tiedonantaja  Tiedosta  Tieteessä tapahtuu  Tringa  Tsilari  Tukiviesti  Tuli & Savu  Tulva  Turun ylioppilaslehti  Työelämän tutkimus  Työväentutkimus vuosikirja  Tähtivaeltaja  Ulkopolitiikka  Ultra  Uusi Safiiri  Vaikutuksessa-media  Vapaa ajattelija  Vasen kaista  Virikkeitä  Visiiri  Voima  Ydin  Yhteiset lapsemme  Yliopisto  Ylioppilaslehti
896

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Unkarilaiset asettuivat Unkariin.
Syntyneitä

Al-Masudi, arabialainen historoitsija
Kuolleita

4. huhtikuuta – Formosus, paavi
Evermore

| Evermore Taylor Swift |
| --- | --- | --- |

Studioalbumin tiedot
 Äänitetty : 2020
 Julkaistu: 11. joulukuuta 2020
 Formaatti: CD, LP, kasetti, lataus, streaming
 Tuottaja(t):  Aaron Dessner  Jack Antonoff  Taylor Swift  Bryce Dessner 
 Tyylilaji: indie pop, alternative, folk, folk pop
 Kesto: 60.38
 Levy-yhtiö: Republic Records
Listasijoitukset
  1.    1.    7.
Taylor Swiftin muut julkaisut
| Folklore: The Long Pond Studio Sessions 2020 | Evermore 2020 | Fearless (Taylor’s Version) 2021 |
Singlet albumilta Evermore
 ”Willow” Julkaistu: 11. joulukuuta 2020  ”No Body, No Crime” Julkaistu: 11. tammikuuta 2021  ”Coney Island” Julkaistu: 18. tammikuuta 2021
Evermore (pienaakkosin kirjoitettuna) on yhdysvaltalaisen laulaja-lauluntekijä Taylor Swiftin yhdeksäs studioalbumi, joka julkaistiin 11. joulukuuta 2020, vain viisi kuukautta edellisen albumin Folklore julkaisun jälkeen. Swift ilmoitti albumin julkaisusta vasta sen julkaisupäivänä. Evermore nousi Yhdysvalloissa Billboard 200 -listan kärkeen. Suomessa se oli listasijalla 7.
Evermore on musiikillisesti samantyylinen kuin Folklore. Swift on kutsunut sitä Folkloren ”sisaralbumiksi”. Swift on tehnyt molemmilla albumeilla yhteistyötä samojen tuottajien ja muusikoiden, esimerkiksi Aaron Dessnerin ja Justin Vernonin kanssa.
Taustaa

Swift julkaisi edellisen albuminsa, koronaviruskarateenin aikana levytetyn levyn Folklore heinäkuussa 2020. Albumi poikkesi hänen aiemmista pop- ja countrylevyistään, sillä sen tyyli on indie pop - ja folkmusiikkia. Swift teki albumilla yhteistyötä muun muassa Jack Antonoffin, The National -yhtyeen Aaron Dessnerin, Bon Iverin ja silloisen elämänkumppaninsa Joe Alwynin kanssa.
Folkloren julkaisun jälkeen hän jatkoi yhteistyötä saman tekijätiimin kanssa. Uudet kappaleet päätyivät levylle Evermore. Albumin musiikki on samankaltaista indie pop - ja folkmusiikkia kuin Folklore-levyllä ja Swift on kuvaillut sitä Folkloren ”sisaralbumiksi”. Albumin kappaleet käsittelevät muun muassa ihmissuhteita, avioeroa, menetyksiä ja erilaisia elämäntarinoita.
Swift kirjoitti useimmat kappaleet Aaron Dessnerin kanssa, joka toimi levyllä myös tuottajana. Joe Alwyn osallistui kolmen kappaleen kirjoittamiseen käyttäen taiteilijanimeä William Bowery. Jack Antonoff sävelsi Swiftin kanssa kappaleen ”Gold Rush”. Lisäksi levyn tekoon ovat osallistuneet muun muassa Bon Iverin Justin Vernon ja The Nationalin Bryce Dessner.
Aaron ja Bryce Dessnerin yhtye The National vierailee kappaleella ”Coney Island”. Bon Iver vierailee kappaleella ”Evermore” ja Justin Vernon laulaa taustoja kahdella muulla kappaleella. Haim-yhtye vierailee kappaleella ”No Body, No Crime”. Mumford and Sons -yhtyeen Marcus Mumford on taustalaulajana kappaleella ”Cowboy like Me”.
Julkaisu ja singlet

Evermore julkaistiin 11. joulukuuta 2020. Sen julkaisusta tiedottiin vasta samana päivänä. Albumista julkaistiin myös Deluxe -painos, jossa on kaksi bonusraitaa.
Albumin ensimmäisenä singlenä julkaistiin kappale ”Willow”. Sen musiikkivideo julkaistiin samaan aikaan albumin kanssa. Kappaleet ”No Body, No Crime” ja ”Coney Island” on julkaistu radiosingleinä.
Kaupallinen menestys

Albumi myi ilmestymisviikollaan maailmanlaajuisesti miljoona kopiota. Swiftistä tuli samalla Amazon Music -palvelussa vuoden 2020 kuunnelluin artisti.
Evermore nousi Yhdysvalloissa Billboard 200 -albumilistan kärkeen ja pysyi siellä kolme viikkoa. Folklore oli samaan aikaan listan sijalla kolme ja Swiftistä tuli ensimmäinen naisartisti, jolla on ollut kaksi albumia kolmen kärjessä Billboardin listan perustamisen jälkeen vuonna 1963. Albumin ensimmäinen single ”Willow” nousi samaan aikaan singlelistan ykköseksi.
Albumi nousi listaykköseksi myös muun muassa Britanniassa, Kanadassa, Australiassa ja Kreikassa.
Suomessa albumi nousi albumilistan sijalle 7.
Evermore on myynyt platinaa muun muassa Yhdysvalloissa, Britanniassa, Australiassa ja Uudessa-Seelannissa. Suomessa albumi on myynyt kultaa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Willow | Swift Aaron Dessner | A. Dessner | 3.34 |  |  |  |  |  |
| 2. | Champagne Problems | Swift William Bowery | A. Dessner Swift | 4.04 |  |  |  |  |  |
| 3. | Gold Rush | Swift Jack Antonoff | Antonoff Swift | 3.05 |  |  |  |  |  |
| 4. | 'Tis the Damn Season | Swift A. Dessner | A. Dessner | 3.49 |  |  |  |  |  |
| 5. | Tolerate It | Swift A. Dessner | A. Dessner | 4.05 |  |  |  |  |  |
| 6. | No Body, No Crime (ft. Haim)  | Swift | A. Dessner Swift | 3.35 |  |  |  |  |  |
| 7. | Happiness | Swift A. Dessner | A. Dessner | 5.15 |  |  |  |  |  |
| 8. | Dorothea | Swift A. Dessner | A. Dessner | 3.45 |  |  |  |  |  |
| 9. | Coney Island (featuring The National)  | Swift Bowery A. Dessner Bryce Dessner | A. Dessner B. Dessner | 4.35 |  |  |  |  |  |
| 10. | Ivy | Swift A. Dessner Antonoff | A. Dessner | 4.20 |  |  |  |  |  |
| 11. | Cowboy like Me | Swift A. Dessner | A. Dessner | 4.35 |  |  |  |  |  |
| 12. | Long Story Short | Swift A. Dessner | A. Dessner | 3.35 |  |  |  |  |  |
| 13. | Marjorie | Swift A. Dessner | A. Dessner | 4.17 |  |  |  |  |  |
| 14. | Closure | Swift A. Dessner | A. Dessner BJ Burton James McAlister | 3.00 |  |  |  |  |  |
| 15. | Evermore (ft. Bon Iver)  | Swift Bowery Justin Vernon | A. Dessner Swift | 5.04 |  |  |  |  |  |
|  |  |  |  | 60.38 |  |  |  |  |  |
| Deluxe edition |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 16. | Right Where You Left Me | Swift A. Dessner | A. Dessner | 4.05 |  |  |  |  |  |
| 17. | It's Time to Go | Swift A. Dessner | A. Dessner | 4.17 |  |  |  |  |  |
|  |  |  |  | 69.00 |  |  |  |  |  |
| Deluxe edition, Japanin painos |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 18. | Willow (Dancing Witch Version, Elvira Remix) | Swift A. Dessner | A. Dessner | 3.04 |  |  |  |  |  |
| 19. | Willow (Lonely Witch Version) | Swift A. Dessner | A. Dessner | 3.34 |  |  |  |  |  |
|  |  |  |  | 75.30 |  |  |  |  |  |
Listasijoitukset > Viikottaiset listat

| Maa ja lista | Korkein sijoitus |
| --- | --- |
 Alankomaat (Album Top 100): 3
 Argentiina (CAPIF): 1
 Australia (ARIA Charts): 1
 Belgia (Ultratop Flanders): 1
 Belgia (Ultratop Wallonia): 20
 Espanja (PROMUSICAE): 11
 Irlanti (IRMA): 2
 Islanti (Tónlistinn): 18
 Iso-Britannia (OCC, Britannian albumilista): 1
 Italia (FIMI): 26
 Itävalta (Ö3 Austria Top 40): 2
 Japani (Oricon): 16
 Kanada (Canadian Albums Chart): 1
 Kreikka (IFPI): 1
 Liettua (AGATA): 5
 Norja (VG-lista): 3
 Portugali (AFP): 1
 Puola (ZPAV): 46
 Ranska (SNEP): 68
 Ruotsi (Sverigetopplistan): 3
 Saksa (Gfk, Offizielle Top 100): 5
 Skotlanti (OCC): 3
 Suomi (Suomen virallinen lista): 7
 Sveitsi (Hitparade): 4
 Tanska (Hitlisten): 2
 Tsekki (ČNS IFPI): 8
 Unkari (Mahasz): 20
 Uusi-Seelanti (Recorded Music NZ): 1
 Yhdysvallat (Billboard 200): 1
Listasijoitukset > Vuoden lopun listat

| Maa ja lista | Korkein sija |
| --- | --- |
 Australia (ARIA Charts): 47

| Maa ja lista | Korkein sija |
| --- | --- |
 Alankomaat (Album Top 100): 71
 Australia (ARIA Charts): 15
 Belgia (Ultratop Flanders): 23
 Espanja (PROMUSICAE): 55
 Irlanti (IRMA): 21
 Iso-Britannia (Britannian albumilista): 31
 Kanada (Canadian Albums Chart): 9
 Portugali ([[Associação Fonográfica Portuguesa|AFP]): 62
 Saksa (GfK): 65
 Sveitsi (Hitparade): 56
 Tanska (Hitlisten): 45
 Uusi-Seelanti (Recorded Music NZ): 24
 Yhdysvallat (Billboard 200): 4
 Yhdysvallat (Billboard, alternativealbumit): 1

| Maa ja lista | Korkein sija |
| --- | --- |
 Australia (ARIA Charts) : 59
 Belgia (Ultratop Flanders): 99
 Iso-Britannia (Britannian albumilista): 76
 Yhdysvallat (Billboard 200): 68
 Yhdysvallat (Billboard, alternativealbumit): 6

| Maa ja lista | Korkein sija |
| --- | --- |
 Alankomaat (Album Top 100): 96
 Australia (ARIA Charts): 36
 Belgia (Ultratop Flanders): 48
 Espanja (PROMUSICAE): 83
 Iso-Britannia (Britannian albumilista): 42
 Kanada (Canadian Albums Chart): 46
 Kroatia (HDU, ulkomaiset albumit) : 36
 Portugali (AFP): 53
 Yhdysvallat (Billboard 200): 29
 Yhdysvallat (Billboard, alternativealbumit): 2

| Maa ja lista | Korkein sija |
| --- | --- |
 Alankomaat (Album Top 100): 98
 Australia (ARIA Charts): 28
 Belgia (Ultratop Flanders): 46
 Iso-Britannia (Britannian albumilista): 49
 Kanada (Canadian Albums Chart): 41
 Kroatia (HDU, ulkomaiset albumit): 20
 Portugali (AFP): 35
 Yhdysvallat (Billboard 200): 41
 Yhdysvallat (Billboard, alternativealbumit): 5
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 2x platinaa | Australian Recording Industry Association |
|  Belgia | kultaa | Belgian Entertainment Association |
|  Espanja | kultaa | Productores de Música de España |
|  Italia | kultaa | Federazione Industria Musicale Italiana |
|  Itävalta | kultaa | IFPI Austria |
|  Iso-Britannia | platinaa | British Phonographic Industry |
|  Kanada | kultaa | Music Canada |
|  Norja | kultaa | IFPI Norge |
|  Puola | platinaa | Związek Producentów Audio Video |
|  Suomi | kultaa | Musiikkituottajat (IFPI Finland) |
|  Tanska | platinaa | IFPI Danmark |
|  Uusi-Seelanti | 2x platinaa | Recorded Music NZ |
|  Yhdysvallat | platinaa | Recording Industry Association of America |
Aiheesta muualla

Evermore Discogs-sivustolla
Dolikhos (juoksu)

Juoksijoita attikalaisessa mustakuviotekniikalla koristellussa amforassa, noin 333–332 eaa.
Dolikhos (m.kreik. δόλιχος) oli Olympian kisoissa ja muissa panhelleenisissä kisoissa käyty pitkänmatkan juoksukilpailu. Sen juoksumatka vaihteli kisoittain.
Dolikhos Olympian kisoissa

Olympian kisoissa dolikhoksen juoksumatka oli 20 tai 24 stadioninmittaa eli noin 3,8–4,6 kilometriä. Dolikhos otettiin mukaan kisojen ohjelmaan 15. olympiadin kisoissa vuonna 720 eaa. Laajimmassa vaiheessa kisojen muita juoksulajeja olivat stadionjuoksu, diaulos ja hoplitodromos.
Seuraavassa luetellaan dolikhoksen tunnetut voittajat Olympian kisoissa. Luettelo perustuu Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista (katso myös: luettelo Olympian kisojen voittajista). Säilyneet tiedot ovat epätäydellisiä.
| Olympiadi | Vuosi | Voittaja | Kotipaikka |
| --- | --- | --- | --- |
| 15. | 720 eaa. | Akanthos | Sparta |
| 24. | 684 eaa. | Fanas | Messene |
| 74. | 484 eaa. | Dromeus | Stymfalos |
| 75. | 480 eaa. | Dromeus | Stymfalos |
| 76. | 476 eaa. | ei tiedossa | Sparta |
| 77. | 472 eaa. | Ergoteles | Himera |
| 78. | 468 eaa. | [...]medes | Sparta |
| 79. | 464 eaa. | Ergoteles | Himera |
| 80. | 460 eaa. | Ladas | Argos |
| 83. | 448 eaa. | Aigedas | Kreeta |
| 90. | 420 eaa. | Aristeus | Argos |
| 94. | 404 eaa. | Lasthenes | Theba |
| 96. | 396 eaa. | [...]onios | Kreeta |
| 99. | 384 eaa. | Sotades | Kreeta |
| 100. | 380 eaa. | Sotades | Efesos |
| 106. | 356 eaa. | Pyrilampes | Efesos |
| 113. | 328 eaa. | Aigeus | Argos |
| 121. | 296 eaa. | Pasikhoros | Boiotia |
| 145. | 200 eaa. | Damatrios | Tegea |
| 170. | 100 eaa. | Nikokles | Akrion |
| 177. | 72 eaa. | Gaius | Rooma |
| 177. | 72 eaa. | Hypsikles | Sikyon |
| 212. | 69 jaa. | Polites | Keramos |
| 216. | 85 jaa. | Titus Flavius Metrobius | Iasos |
| 223. | 113 jaa. | ei tiedossa | Rhodos |
| 224. | 117 jaa. | ei tiedossa | Rhodos |
| 248. | 213 jaa. | ei tiedossa | Bithynia |
| 249. | 217 jaa. | ei tiedossa | Bithynia |
| 250. | 221 jaa. | ei tiedossa | Bithynia |
Liputta matkustaminen

Mies hyppää lippupuomin yli Moskovan metrossa.
Liputta matkustaminen (”pummilla matkustaminen” tai ”pommilla matkustaminen”) on matkustamista maksullisessa (yleensä julkisessa) kulkuvälineessä maksamatta matkasta.
Liputta matkustaminen eri liikennevälineissä

Suomessa liputta matkustajat käyttävät usein junaa, metroa, raitiovaunua ja runkolinjaa, koska näissä kulkuvälineissä on käytössä avorahastus, eli lippua ei tarvitse näyttää kuljettajalle. Linja-autoissa liputta matkustaminen on harvinaisempaa, koska kuljettaja voi tarkastaa matkalipun sisään astuttaessa. Linja-autoissa on kuitenkin usein mahdollista ylittää matkustusalue eli matkustaa kauemmas kuin mihin ostettu lippu oikeuttaa. Helsingin seudun liikenteessä (HSL) liputta matkustavia on eniten runkolinjoilla.
Liputta matkustaminen tuo julkisille liikennevälineille vilkkaimmilla seuduilla huomattavia tappioita. Helsingin seudun liikenteelle siitä kertyy kuntayhtymän oman arvion mukaan noin 40 miljoonan euron vuotuiset tappiot. Esimerkiksi HKL on arvioinut, että saamatta jääneillä lipputuloilla voitaisiin kattaa runsaan kymmenen prosentin alennus kuukausilipun hintaan. Vilkkaassa joukkoliikenteessä maksutapahtuman pitäisi olla mahdollisimman joustava ja nopea, mutta tämä tuo mahdolliseksi jättää helposti maksu suorittamatta.
Vuoden 2023 aikana liputta matkustamisesta jäi pääkaupunkiseudulla kiinni yli 88 300 matkustajaa eli 3,6 prosenttia kaikista 2,5 miljoonasta tarkastetusta. 2020-luvulla joukkoliikenteessä on lisäksi yleistynyt väärennetyn lipun käyttö.
Liputta matkustamisen valvonta

Lipuntarkastaja voi määrätä ilman voimassa olevaa lippua matkustavalle tarkastusmaksun. Myös metroasemien maksu- eli laiturialueelle siirtyminen ilman voimassa olevaa lippua johtaa tarkastustilanteessa maksuun. Tampereen seudun joukkoliikenteessä maksu on 80 euroa ja Helsingin seudun liikenteessä 100 euroa.
Vuonna 2019 pääkaupunkiseudulla tarkastettiin matkalippu kaikkiaan 3,3 miljoonaa kertaa. Tarkastuksia suoritetaan sekä raideliikenteessä että linja-autoissa. Tarkastajalla on liputta matkustavan asiakkaan kiinniotto-oikeus sekä oikeus kutsua paikalle poliisi. Tarkastaja voi astua sisään siviiliasussa, joskin siviiliasuisia tarkastuksia tehdään vähemmän. Siviiliasuiset tarkastajat saavat kiinni miltei kaksinkertaisen määrän liputta matkustavia.
Suomessa liputta matkustamisen seuraamuksia on haluttu kiristää sen yleisyyden vuoksi. Syyskuussa 2006 tarkastusmaksut tehtiin mahdolliseksi koko maan linja-autoliikenteessä ja tarkastusmaksun enimmäismäärä nostettiin 88 euroon. Koska tarkastajien tai muun valvonnan lisääminen on kallista, on tarkastusmaksun korottaminen usein helpompi vaihtoehto lipputulojen lisäämiseksi. Vuodesta 2017 alkaen HSL on kuitenkin lisännyt tarkastajia, mistä syntyneen pelotteen on todettu vähentäneen liputta matkustamista. Tarkastusten tihentämisen lisäksi liputta matkustamista on vähentänyt HSL:n konduktööreille myöntämä oikeus tarkastaa lippuja ja poistaa liputon matkustaja lähijunasta. Vuonna 2025 HSL lisää erityisesti siviilipukuisia tarkastajia kaikki joukkoliikennevälineisiinsä.
Aiheesta muualla

Kuvia tai muita tiedostoja aiheesta Liputta matkustaminen Wikimedia Commonsissa
The New York Times: A Bigger Penalty for Riders Who Cheat on the Fare (englanniksi)
Kääntöportti moskovalaisessa bussissa.
Ilona Rauhala

Ilona Marjaana Rauhala (s. 16. kesäkuuta 1972 Turku) on suomalainen psykologi, tietokirjailija ja yritysvalmentaja.
Hän asui lapsuudessaan Ruotsissa, Uppsalassa vuosina 1974–1981 ja Yhdysvalloissa Colorado Springissä vuosina 1987–1988. Hän pääsi jo lapsesta asti matkustamaan paljon vanhempiensa työn mukana ympäri maailmaa ja näkemään erilaisia kulttuureita ja tutustumaan erilaisiin ihmisiin.
Rauhala on koulutukseltaan psykologian maisteri, joksi hän valmistui Helsingin yliopistosta vuonna 1999, laajana sivuaineena puheoppi. Rauhala on toiminut yrittäjänä vuodesta 2003 lähtien. Vuonna 2007 hän perusti valmennusyritys Ilona Rauhala Oy:n, mitä ennen hän toimi valmentajana ja osakkaana Novetos Consulting Oy:ssä. Hän on työskennellyt myös muun muassa opintoneuvontapsykologina Helsingin taidekorkeakouluissa. Rauhala on erikoistunut huippusuoriutujien valmentamiseen, valmentavaan psykologiaan ja onnistumiskeskeisen asenteen kehittämiseen organisaatioissa. Hän on ollut tuomassa coaching-työmuotoa ja -liiketoimintaa ja toiminut muun muassa Suomen Coaching-yhdistyksen hallituksen jäsenenä ja varapuheenjohtajana..
Vuodesta 2012 lähtien hän on tuonut Suomeen yhdessä kollegansa Makke Leppäsen kanssa psykologisen pääoman käsitettä ja viitekehystä ja kirjoittanut aiheesta kaksi kirjaa.
Rauhala toimi vuosina 2007–2008 omaa nimeään kantaneen keskusteluohjelman juontajana Yle TV1 -kanavalla. Vuonna 2009 häneltä ilmestyi tietokirja nimeltä Kokonaiseksi. Tämän jälkeen hän on esiintynyt ja valmentanut useissa tv-ohjelmissa, toiminut kolumnistina ja kirjoittanut lehtien palstoilla ja ollut käytetty kommentaattori, kun tarvitaan psykologin näkemyksiä arkipäiväisiin asioihin.
Vuonna 2022 Rauhala valittiin vuoden coachiksi. Rauhala toimii vuonna 2022 perustetun OK5 Oy:n toimitusjohtajana.
Rauhalalla on kaksi aikuista poikaa. Hänellä on kaksi sisarta, joista toinen on laulaja Elina Vettenranta.
Teokset

Rauhala, Ilona: Kokonaiseksi.  Helsinki:  Otava, 2009.  ISBN 978-951-1-23514-9
Rauhala, Ilona: Uskalla! Nainen työelämässä.  Otava, 2011.  ISBN 9789511247319
Rauhala, I – Leppänen M.: Johda ihmistä – psykologiaa johtajille. Talentum, 2012. ISBN 9789521417450
Rauhala, I. – Leppänen M. – Heikkilä A.: Pääasia – organisaation psykologinen pääoma. Talentum, 2013. ISBN 9789521420290
Rauhala, Ilona: Eron keskellä. Otava, 2014. ISBN 9789511279440
Rauhala, Ilona: Keskustelun voima. Otava, 2020. ISBN 978-951-1-36228-9
Rauhala, Ilona - Lange, Ira - Kääriä, Kimmo - Virkkunen, Iikka: Yhteys - avain johtamiseen. Alma Talent, 2024. ISBN 9789521449628
Aiheesta muualla

Psykologinen pääoma
Ilona Rauhalan verkkosivut
Kuusi kuvaa psykologi Ilona Rauhalan elämästä, Yle Radio 1, 8.4.2023
OK5 Oy